laion/Wikipedia-Exotic huggingface dataset:
ასპანისძენი

ასპანისძენი — ფეოდალური საგვარეულო შუა საუკუნეების სამხრეთ საქართველოში. საგვარეულოს ფუძემდებელი იყო შავში აზნაური ასპანი, რომელიც თავის მეუღლესთან ელენესთან ერთად იხსენიება XII საუკუნის ერთ-ერთი ხელნაწერის მინაწერში. საგვარეულო დაწინაურდა თამარის მეფობის პერიოდში, XII საუკუნის ბოლოს, როდესაც ზაქარია ასპანისძემ შეიპყრო სამეფო ხელისუფლებისგან განდგომილი გუზან ტაოსკარელი. ამ სამსახურისთავის თამარმა ზაქარია ასპანისძეს უწყალობა სამამულე მფლობელობაში ტაოს უმთავრესი ციხე-ქალაქი ფანასკერტი და ტაოს ერისთავობა. ზაქარია ასრულებდა მონაპირის ფუნქციებს შავშეთიდან სპერამდე. ზაქარიას შთამომავლები ამის შემდეგ იწოდებიან ფანასკერტელებად. ასპანისძეთა მეორე შტო დარჩა შავშეთის მემამულედ და შეინარჩუნა თავისი გვარი. XV საუკუნეში მათ მამულს დაეუფლნენ სამცხე-საათაბაგოს თავადები ბეენასშვილები, რის შემდეგაც ასპანისძეთა გვარი წყაროებში აღარ იხსენიება. ისტორიანი და აზმანი შარავანდედთანი, წგ.: ქართლის ცხოვრება, ს. ყაუხჩიშვილის გამოც., ტ. 2, თბ., 1959. ლაშა გიორგის-დროინდელი მემატიანე, იქვე, ტ. 1, თბ., 1955. ცხოვრება მეფეთ-მეფისა თამარისი, იქვე. კათალიკოზის სამწყსონი თავადნი და სოფელნი სამცხე-საათაბაგოში, წგ.: ქართული სამართლის ძეგლები, ი. დოლიძის გამოც., ტ. 3, თბ., 1970. შოშიაშვილი ნ., ენციკლოპედია „საქართველო“, ტ. 1, თბ., 1997.
კოლხური სურო

კოლხური სურო (ლათ. Hedera colchica) — მცოცავი ბუჩქი სუროს გვარისა. აქვს მომრგვალო ან მომრგვალო-კვერცხისებრი ფორმის ტყავისებრი ფოთლები და პატარა მომწვანო ყვავილები. გავრცელებულია უფრო დასავლეთ საქართველოს ტყეებსა და ჩრდილიან ადგილებში. საქართველოს გარდა იზრდება თურქეთში (ლაზისტანი) კულტივირებულია ბაღებსა და პარკებში. მისი ფოთლები შემოდგომის დამლევს და ზამთარში სიცივისაგან ლამაზ მოწითალო იერს იღებს. ადვილად მრავლდება კალმითა გადაწვენით. ნიადაგდაცვითი მნიშვნელობა აქვს. ქართული საბჭოთა ენციკლოპედია, ტ. 5, თბ., 1980. — გვ. 598.
Turning to Crime

Turning to Crime — ინგლისური როკ-ჯგუფ Deep Purple-ის ოცდამეორე სტუდიური ალბომი, გამოცემული 2021 წლის 26 ნოემბერს. იგი შედგება მთლიანად კავერ-ვერსიებისგან და არის ჯგუფის უკანასკნელი სტუდიური ალბომი 2022 წლის ივლისში წასული სტივ მორსის მონაწილეობით. სიმღერა „The Battle of New Orleans“ არის პირველი შემთხვევა, როდესაც ბას-გიტარისტმა როჯერ გლოვერმა შეასრულა ვოკალი ჯგუფის რომელიმე სიმღერაში. ↑ Geoff Barton. (2021-11-25) Deep Purple have an absolute blast on Turning To Crime en. Louder Sound. ↑ Vogel, Yan. Das erste reine Coveralbum der Hardrock-Ikonen. de. laut.de. ციტირების თარიღი: 29 მარტი 2023 ↑ Barton, Geoff. Deep Purple have an absolute blast on Turning To Crime en (25 ნოემბერი 2021). ციტირების თარიღი: 29 მარტი 2023 ↑ Roger Glover On New Deep Purple Album 'Turning To Crime' - Forbes. 26 ნოემბერი 2021. წაკითხვის თარიღი: 27 ნოემბერი 2021. ↑ "Deep Purple - Turning to Crime" (გერმანულად). Austriancharts.at. Hung Medien. ↑ "Deep Purple – Turning to Crime" (ჰოლანდიურად). Ultratop.be. Hung Medien. ↑ "Deep Purple – Turning to Crime" (ფრანგულად). Ultratop.be. Hung Medien. ↑ "Top 50 Prodejní". ჩეხეთის ალბომები. ČNS IFPI. შენიშვნა: ჩარტის გვერდზე აირჩიეთ 202148 ველში სიტყვასთან "Zobrazit", შემდეგ კი დააწკაპუნეთ სიტყვაზე, რათა იხილოთ ჩარტების ზუსტი მონაცემები. ↑ „Dutchcharts.nl – Deep Purple – Turning to Crime“ (ჰოლანდიურად). Hung Medien. წაკითხვის თარიღი 4 დეკემბერი 2021. ↑ "Deep Purple: Turning to Crime" (ფინურად). Musiikkituottajat – IFPI ფინეთი. ↑ "Offiziellecharts.de – Deep Purple – Turning to Crime" (გერმანულად). GfK Entertainment Charts. ↑ "Archívum – Slágerlisták – MAHASZ – Magyar Hangfelvétel-kiadók Szövetsége". Mahasz.hu. LightMedia. ↑ Album – Classifica settimanale WK 48 (dal 26.11.2021 al 02.12.2021) it. Federazione Industria Musicale Italiana. ციტირების თარიღი: 4 დეკემბერი 2021 ↑ „Album 2021 uke 48“. VG-lista. ↑ "Oficjalna lista sprzedaży :: OLIS - Official Retail Sales Chart". OLiS. პოლონეთის აუდიოს და ვიდეოს მწარმოებლები. ↑ "20211203 40 საუკეთესო ალბომის არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. ↑ "Deep Purple – Turning to Crime". Spanishcharts.com. Hung Medien. ↑ Veckolista Album, vecka 48. Sverigetopplistan. ციტირების თარიღი: 4 დეკემბერი 2021 ↑ "Deep Purple – Turning to Crime". Swisscharts.com. Hung Medien. ↑ "20211203 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. ↑ "20211203 40 საუკეთესო დამოუკიდებელი ალბომების არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. ↑ "ოფიციალური როკ და მეტალ-ალბომების საუკეთესო 40-ეულის ჩარტი". ოფიციალური ჩარტების კომპანია. ↑ Jahrescharts 2021 Album. GfK Entertainment charts. ციტირების თარიღი: 15 დეკემბერი 2021 ↑ Schweizer Jahreshitparade 2021 de. ციტირების თარიღი: 26 დეკემბერი 2021
მეგა...

მეგა... (ინგლ. mega- < ძვ. ბერძნ. μέγας — „დიდი“; აღნიშვნა: მეგ, M) — ფიზიკური სიდიდის ერთეულის სახელწოდების თავსართი ერთეულთა საერთაშორისო სისტემაში. წარმოადგენს თავსართს იმ ჯერადი ერთეულების სახელწოდებათა შესაქმნელად, რომლებიც ოდენობით შეესაბამება 106 (1 000 000, მილიონი) ამოსავალ ერთეულს. წარმოშობილია ბერძნულიდან — μέγας (დიდი). 1873 წელს ერთეულთა CGS სისტემის მიერ მიღებულია ერთეულთა თავსართად. 1 მგვტ (მეგავატი) = 1000 კილოვატი = 1 000 000 ვატი. ერთი მეგატონა ტროტილი (გამოიყენება ბირთვული იარაღის სიმძლავრის გასაზომად ტროტილის ექვივალენტის გამოყენებით - 1 000 000 ტონა ტროტილი. მეგაჰერცი — ტელევიზიის და რადიოს ელექტრომაგნიტური გამოსხივების სიხშირე, GSM და სხვა... 1მგჰც = 1 000 000 ჰერცი. 1 Mm² აღნიშნავს ერთ კვადრატულ მეგამეტრს, ფართის ზომას 1 000 000 × 1 000 000 მ ან 1012 მ² (და არა 1 000 000 × კვადრატული მეტრი) კომპიუტერულ ტექნოლოგიებშიც მეგა... (mega-) აღნიშნავს 1 048 576 (220) ინფორმაციულ ერთეულს (მაგ. მეგაბაიტი), აგრეთვე აღნიშნავს 1 000 000 (106) სხვა ერთეულს, მაგალითად, ინფორმაციის გადაცემის სისწრაფეს: 1 მეგაბიტი/წ = 1 000 000 ბიტი/წ არაერთგვაროვანი აღქმის აღსაკვეთად აგრეთვე იყო მიღებული პრეფიქსი მები..., რომელიც 220 ტოლია, მაგრამ დიდ გავრცელებას ვერ ჰპოვა. ქართული საბჭოთა ენციკლოპედია, ტ. 6, თბ., 1983. — გვ. 534. [1] BIPM საიტი
ქაიხოსრო (ქაქუცა) ჩოლოყაშვილის ქუჩა

ქაიხოსრო (ქაქუცა) ჩოლოყაშვილის ქუჩა — ყოფილი ქუჩა თბილისში, ისნის რაიონში (ნავთლუღი); სოლომონ დოდაშვილის მოედნიდან ბოგდან ხმელნიცკის ქუჩამდე, ამჟამად - გაბრიელ სალოსის გამზირის ნაწილი. ქუჩა წარმოიქმნა XIX საუკუნის შუა ხანებში. თავდაპირველად ერქვა სალდათის ქუჩა, რადგან აქ ძირითადად სახლდებოდნენ გადამდგარი და ზევადიანი ჯარისკაცები. ქუჩა დატანილია თბილისის 1876 წლის გეგმაზე. XX საუკუნის დასაწყისში ქუჩაზე დასახლდა თბილისის კომენდანტი გენერალ-ლეიტენანტი ივანე ნიკოლოზის ძე რეიტერი და ქუჩას რეიტერის ქუჩა დაერქვა. შეტანილია თბილისის გამგეობის მიერ 1903 წელს შედგენილი ქუჩების სიაში. 1922 წელს დაერქვა გერმანელების, 1939 წელს კი 5 დეკემბრის ქუჩა, საბჭოთა კავშირის კონსტიტუციის მიღების დღესთან დაკავშირებით. 1991 წელს ქუჩას ეწოდა ქაქუჩა ჩოლოყაშვილის სახელი. აქვს 1 შესახვევი. 2014 წელს ქაქუცა ჩოლოყაშვილის ქუჩას, მასთან არსებულ ორ შესახვევს, ბოგდან ხმელნიცკის ქუჩის მონაკვეთს, მასთან არსებულ სამ შესახვევს და ერთ ჩიხს ბერი გაბრიელ სალოსის სახელი ეწოდა. ბერი გაბრიელ სალოსის გამზირი ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 194, ISBN 978-99928-20-35-3. ↑ 1.0 1.1 ქალაქ თბილისის მუნიციპალიტეტის საკრებულოს განკარგულება №152. თბილისის მუნიციპალიტეტის საკრებულო (27 ოქტომბერი, 2014). ციტირების თარიღი: 29 დეკემბერი, 2023
At the Edge of Light

At the Edge of Light — ინგლისელი გიტარისტ და სიმღერების ავტორ სტივ ჰეკეტის ოცდამეხუთე სტუდიური ალბომი. იგი გამოიცა 2019 წლის 25 იანვარს, InsideOut Records-ის მიერ. ალბომის ანონსი გამოქვეყნდა 2018 წლის 25 ოქტომბერს. At the Edge of Light გამოვიდა რამდენიმე ფორმატში (CD, ორმაგი გრამფირფიტის და CD-ის კომპლექტი, ციფრული ვარიანტი და CD/DVD კომპლექტი 5.1 მიქსით და დოკუმენტური ფილმით). ალბომის პირველი სინგლის სახით 2018 წლის 30 ნოემბერს გამოიცა „Under the Eye of the Sun“. ყველა სიმღერის ავტორი — სტივ ჰეკეტი, მითითებული დამატებითი ავტორებით. ↑ Steve Hackett: Announces release of new studio album 'At The Edge Of Light'. InsideOut Music (25 ოქტომბერი 2018). დაარქივებულია ორიგინალიდან — 26 ოქტომბერი 2018. ციტირების თარიღი: 26 ოქტომბერი 2018. ↑ Munro, Scott. (25 ოქტომბერი 2018) Steve Hackett announces new studio album At The Edge Of Light. Louder Sound. ციტირების თარიღი: 26 ოქტომბერი 2018. ↑ STEVE HACKETT - Under The Eye Of The Sun (OFFICIAL VIDEO). InsideOut Records (30 ნოემბერი, 2018). ციტირების თარიღი: 11 დეკემბერი, 2018. ↑ "Steve Hackett – At the Edge of Light" (ჰოლანდიურად). Ultratop.be. Hung Medien. წაკითხვის თარიღი 2 თებერვალი 2019. ↑ "Steve Hackett – At the Edge of Light" (ფრანგულად). Ultratop.be. Hung Medien. წაკითხვის თარიღი 2 თებერვალი 2019. ↑ „Dutchcharts.nl – Steve Hackett – At the Edge of Light“ (ჰოლანდიურად). Hung Medien. წაკითხვის თარიღი 2 თებერვალი 2019. ↑ Le Top de la semaine : Top Albums Fusionnes – SNEP (Week 5, 2019) French. Syndicat National de l'Édition Phonographique. ციტირების თარიღი: 4 თებერვალი 2019. ↑ "Offiziellecharts.de – Steve Hackett – At the Edge of Light" (გერმანულად). GfK Entertainment Charts. წაკითხვის თარიღი 1 თებერვალი 2019. ↑ Album – Classifica settimanale WK 5 (dal 2019-01-25 al 2019-01-31) Italian. Federazione Industria Musicale Italiana. ციტირების თარიღი: 2 თებერვალი 2019. ↑ "Oficjalna lista sprzedaży :: OLIS - Official Retail Sales Chart". OLiS. პოლონეთის აუდიოს და ვიდეოს მწარმოებლები. წაკითხვის თარიღი 7 თებერვალი 2019. ↑ "20190201 40 საუკეთესო ალბომის არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 2 თებერვალი 2019. ↑ Top 100 Albumes – Semana 5: del 25.1.2019 al 31.1.2019 Spanish. Productores de Música de España. ციტირების თარიღი: 6 თებერვალი 2019. ↑ "Steve Hackett – At the Edge of Light". Swisscharts.com. Hung Medien. წაკითხვის თარიღი 6 თებერვალი 2019. ↑ "20190201 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 2 თებერვალი 2019.
Under a Mediterranean Sky

Under a Mediterranean Sky — ინგლისელი გიტარისტის და სიმღერების ავტორის სტივ ჰეკეტის ოცდამეექვსე სტუდიური ალბომი. იგი გამოიცა 2021 წლის 22 იანვარს, InsideOut Records-ის მიერ. ეს არის მისი პირველი მთლიანად აკუსტიკური ალბომი, 2008 წლის Tribute-ის შემდეგ. ალბომი გამოიცა შეზღუდული CD-digipak, ორმაგი გრამფირფიტის და CD-ის კომპლექტის და ციფრული ვერსიების სახით. ↑ The Prog Yak. (22 იანვარი 2021) Prog Radio Album Review: Steve Hackett - Under A Mediterranean Sky. ↑ "Offiziellecharts.de – Steve Hackett – Under a Mediterranean Sky" (გერმანულად). GfK Entertainment Charts. წაკითხვის თარიღი 29 იანვარი 2021. ↑ "20210129 40 საუკეთესო ალბომის არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 30 იანვარი 2021. ↑ "Steve Hackett – Under a Mediterranean Sky". Swisscharts.com. Hung Medien. წაკითხვის თარიღი 31 იანვარი 2021. ↑ "20210129 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 30 იანვარი 2021.
This Life (Take That-ის ალბომი)

This Life — ინგლისური პოპ-ჯგუფ Take That-ის მეცხრე სტუდიური ალბომი, გამოცემული 2023 წლის 24 ნოემბერს EMI-ს მიერ. ეს არის მისი პირველი სტუდიური ალბომი, ექვსწლიანი შესვენების და 2017 წლის Wonderland-ის შემდეგ. ალბომი გამოცემისთანავე მოხვდა ბრიტანეთის ალბომების ჩარტის სათავეში და 2023 წლის სტატისტიკით, ბრიტანელი შემსრულებლების ისტორიაში გამოსვლიდან პირველივე კვირის გაყიდვებში მოწივანე იყო. შენიშვნები ^a  აღნიშნავს ვოკალური ჩანაწერის პროდიუსერს ↑ This Life on Tour – Take That. ციტირების თარიღი: 2023-09-24 ↑ Take That's This Life already claims biggest first-week sales for British act in 2023 en (27 ნოემბერი 2023). ციტირების თარიღი: 2023-11-29 ↑ "Take That - This Life" (გერმანულად). Austriancharts.at. Hung Medien. ↑ "Take That – This Life" (ჰოლანდიურად). Ultratop.be. Hung Medien. ↑ "Take That – This Life" (ფრანგულად). Ultratop.be. Hung Medien. ↑ „Dutchcharts.nl – Take That – This Life“ (ჰოლანდიურად). Hung Medien. წაკითხვის თარიღი 2 დეკემბერი 2023. ↑ "Offiziellecharts.de – Take That – This Life" (გერმანულად). GfK Entertainment Charts. ↑ "ოფიციალური ირლანდიის ალბომების ჩარტი". ოფიციალური ჩარტების კომპანია. ↑ Album – Classifica settimanale WK 48 (dal 24.11.2023 al 30.11.2023) it. Federazione Industria Musicale Italiana. ციტირების თარიღი: 2 დეკემბერი 2023 ↑ "20231201 40 საუკეთესო ალბომის არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. ↑ „Top 100 Albums Weekly“. El portal de Música. Promusicae. ↑ "Take That – This Life". Swisscharts.com. Hung Medien. ↑ "20231201 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. ↑ British album certifications – Take That – This Life. ბრიტანეთის ფონოგრამების მწარმოებლების ასოციაცია. შეიყვანეთ This Life ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go
ოფელია სანანი

ოფელია სანანი ჰაჯიაღა ყიზი (აზერ. Ofeliya Sənani; დ. 26 მაისი, 1941, ბაქო) — ტელეწამყვანი, მსახიობი, აზერბაიჯანის რესპუბლიკის სახალხო არტისტი(1991), აზერბაიჯანის რესპუბლიკის პრეზიდენტის ინდივიდუალური სტიპენდიატი. ოფელია სანანიმ დაამთავრა აზერბაიჯანის სახელმწიფო უნივერსიტეტი (1966). ის არის სამაუწყებლო კომპანიის წამყვანი. 1959 წლიდან 1975 წლამდე მუშაობდა რადიოში და ასრულებდა მთავარ როლებს რიგ რადიო სპექტაკლებში. ტელევიზიაში 1975 წლიდან მუშაობს. 1960 წლიდან 1990 წლამდე მუშაობდა კინოსტუდიის აზერბაიჯანული ფილმის დუბლირების განყოფილებაში და 100-ზე მეტ ფილმში მთავარი გმირების გახმოვანება. მან ასევე ითამაშა სხვადასხვა ფილმებში. ↑ "Azərbaycan Dövlət Teleradio Verilişləri Şirkətinin və Naxçıvan Muxtar Respublikası kütləvi informasiya vasitələrinin işçilərinə Azərbaycan Respublikasının fəxri adlarının verilməsi haqqında" Azərbaycan Respublikası Prezidentinin 4 may 1991-ci il tarixli, 200 nömrəli Fərmanı თარგი:Vebarxiv (აზერბაიჯანული) ↑ E-qanun.az. (2002-05-11) Azərbaycan Respublikası Prezidentinin fərdi təqaüdlərinin verilməsi haqqında AZƏRBAYCAN RESPUBLİKASI PREZİDENTİNİN SƏRƏNCAMI az. E-qanun.az. ციტირების თარიღი: 2002-05-11.
Saved (ბობ დილანის ალბომი)

Saved — ამერიკელი მომღერლის და სიმღერების ავტორის ბობ დილანის მეოცე სტუდიური ალბომი. იგი გამოიცა 1980 წლის 23 ივნისს, Columbia Records-ის მიერ. Saved არის დილანის „ქრისტიანული ტრილოგიის“ მეორე ალბომი, რომელშიც კვლავ მეორდება პირადი რწმენის თემა. თავდაპირველად ალბომის გარეკანზე წარმოდგენილი იყო ტონი რაიტის მიერ შესრულებული იესო ქრისტეს ხელი, რომელიც მორწმუნეებს ეხება. თუმცა, მოგვიანებით მას ჩაენაცვლა სხვა გამოსახულება. ყველა სიმღერის ავტორი — ბობ დილანი, გარდა მითითებულისა. ↑ Billboard Magazine. Billboard (2 თებერვალი, 1980). ციტირების თარიღი: 11 მარტი, 2017 ↑ ჩეისი, კრის. (6 ნოემბერი, 2015) Ranking all of Bob Dylan's songs, from No. 1 to No. 359. ციტატა: „Dylan’s three Christian-rock albums are derisively referred to as the “Unholy Three,” even though they produced a number of great songs, including this one and the aforementioned Gotta Serve Somebody.“ ციტირების თარიღი: 28 დეკემბერი, 2020 ↑ უაინინგერი, დეივიდ. (13 ნოემბერი, 2017) Bob Dylan's 'Trouble No More' — Salvation In A Box Set. WBUR. ციტატა: „Until this release, virtually the only access we've had to Dylan's gospel music has been the three studio albums he made during this era: “Slow Train Coming” (1979), “Saved” (1980) and “Shot of Love” (1981).“ ციტირების თარიღი: 25 თებერვალი, 2021. ↑ ერლეუაინი, სტივენ თომას. Saved AllMusic-ზე ↑ Robert Christgau review. ↑ ლარკინი, კოლინ (2007). The Encyclopedia of Popular Music, 4th, Oxford University Press. ISBN 978-0195313734.  ↑ Entertainment Weekly review. EW.com. დაარქივებულია ორიგინალიდან — 2011-09-28. ციტირების თარიღი: 2023-12-24. ↑ ლორდი, კურტ (18 სექტემბერი, 1980). „Rolling Stone : Bob Dylan: Saved : Music Reviews“. Rolling Stone. დაარქივებულია ორიგინალიდან — 26 ივნისი, 2007. ციტირების თარიღი: 10 სექტემბერი, 2011. შეამოწმეთ თარიღის პარამეტრი |access-date=, |date=, და |archive-date=-ში (დახმარება) ↑ Bob Dylan: Album Guide. rollingstone.com. დაარქივებულია ორიგინალიდან — 2011-01-24. ციტირების თარიღი: 20 თებერვალი, 2017 ↑ „Reviews / Bob Dylan Saved“. CCM Magazine. 3 (1): 27. ივლისი, 1980. შეამოწმეთ თარიღის პარამეტრი |date=-ში (დახმარება) ↑ ჰალი, ტომ. (21 ივნისი, 2014) Rhapsody Streamnotes: 21 ივნისი, 2014. ციტირების თარიღი: 1 მარტი, 2020 ოფიციალური ტექსტი საიტიდან BobDylan.com
კოლხური ცული

კოლხური ცული, გვიანდელი ბრინჯაოსა და რკინის ხანის (ძვ. წ. XV-VI სს.) კოლხური კულტურის ერთ-ერთი ძირითადი განმსაზღვრული ბრინჯაოს იარაღი, რომელსაც ექვსწახნაგა ტანი და წვეტიან-ოვალური სატარე ხვრელი აქვს. კოლხური ცულის ტიპოლოგიური კლასიფიკაცია მოცემული აქვთ რ. ვირხოვს, ე. შანტრს, პრასკოვია უვაროვას, ფ. პანჩარს, ოთარ ჯაფარიძეს, ე. კრუპნოვს, დ. ქორიძეს და ბ. ტეხოვს. კოლხური ცული უნივერსალური იარაღი იყო. იყენებდნენ როგორც სამეურნეო ცხოვრებაში, ისე საომრად. გრაფიკული დეკორით შემკულ ცულებს საომარი და საკულტო დანიშნულება ჰქონდა. კოლხურმა ცულმა განვითარების ხანგრძლივი და რთული გზა განვლო. ძვ. წ. II-I ათასწლეულის მიჯნაზე იგი საბოლოოდ ჩამოყალიბდა და არსებითად არ შეცვლილა. კოლხური ცული გვხვდება სამარხებში (თლი, ყობანი, პალური, მუხურჩა, ყულანურხვა, ოჟორა), განძებში (ორდუ, ბიჭვინთა, ლიხნი, ოყურეში და სხვა). სულ 100-ზე მეტი განძია. ნაწილი შემთხვევითაა აღმოჩენილი. ყველაზე ადრეული კოლხური ცულის შემცველი განძებია ურეკის, პილენკოვოს, ბიჭვინთის, გაგრის ერგესი, მახუნცეთისა და სხვა. ძვ. წ. IX საუკუნის II ნახევრიდან ჩნდება გრაფიკული დეკორით შემკული საომარი საკულტო კოლხური ცულებიც. დეკორი პლასტიკურ ფორმასთან ორგანულადაა შერწყმული. სხვადასხვა ზომის წახნაგზე დეკორი სიმეტრიულადაა განაწილებული და ერთ მთლიან კომპოზიციად აღიქმება. გამოსახულია ირემი, ცხენი, ძაღლი, გველი, თევზი, ბაყაყი, ფრინველი, სვასტიკა, ჯვარი, ვარსკვლავი და სხვა. ყუის თავზე ზოგჯერ მოთავსებულია სკულპტურული გამოსახულება. კოლხური ცულის გრაფიკულ დეკორში ასახულია უძველესი ქართული რელიგიური და მითოლოგიური წარმოდგენები. გრავირებული კოლხური ცულები (ძვ. წ. IX ს.) ბრინჯაოს სხვა ნივთებთან ერთად პირველად აღმოჩნდა 1869 წელს ყობანში (ჩრდილოეთი ოსეთი). აღმოჩენის ადგილის მიხედვით ეწოდა ყობანური ცული, ხოლო შესაბამის კულტურას - ყობანური კულტურა. შემდეგ წლებში დასავლეთ და აღმოსავლეთ ტერიტორიაზე მიკვლეულია კოლხური ცულის ყველა ფორმა (ძვ. წ. XV-VI სს.), მ. შ. ყობანში აღმოჩენილი ცულის ვარიანტიც. აღსანიშნავია, რომ კოლხური ცულის ჩამოსასხმელი ყალიბები მხოლოდ საქართველოს ტერიტორიაზეა აღმოჩენილი (თაგილონის განძი, თელოვნის განძი), 30-იან წლებში მას კოლხური ცული უწოდეს. დაადგინეს (ბ. კუფტინი, ო, ჯაფარიძე, დ. ქორიძე, თ. მიქელაძე), რომ ამ ცულების სამშობლო კოლხეთია. ფანცხავა ლ., ქართული საბჭოთა ენციკლოპედია, ტ. 5, თბ., 1980. — გვ. 598. მიქელაძე თ., ძიებანი კოლხეთისა და სამხრეთ-აღმოსავლეთ შავიზღვისპირეთის უძველესი მოსახლეობის ისტორიიდან (ძვ. წ. II-I ათასწლეულები), თბ., 1974; ქორიძე დ., კოლხური კულტურის ისტორიისათვის, თბ., 1965; „საქართველოს არქეოლოგია“ / რედ: აფაქიძე ა., თბილისი: თბილისის სახელმწიფო უნივერსიტეტის გამომცემლობა, 1959. — გვ. 133-134. ჯაფარიძე ო., კოლხური ცული, «ს. ჯანაშიას სახ. საქართველოს სახელმწიფო მუზეუმის მოამბე», 1950, ტ. 16B; Техов Б. В., Очерки древней истории и археологии Юго-Осетии, Тб., 1971; Куфтин Б. А., К вопросу о древнейших копиях грузинской культуры на Кавказе по данным археологии, იქვე 1944, ტ. 12B;
მიხა (ფილმი)

„მიხა“ — ქართული მოკლემეტრაჟიანი მხატვრული ფილმი, გადაღებული მიხეილ ჯავახიშვილის მოთხრობა „მუსუსის“ მიხედვით. ეკრანებზე გამოვიდა 1965 წელს. დამდგმელი რეჟისორი და სცენარის ავტორი — მერაბ კოკოჩაშვილი, დამდგმელი ოპერატორი — გიორგი გერსამია. ფილმის მუსიკის ავტორია ნოდარ მამისაშვილი. ფილმში მთავარ როლებს ასრულებენ მანანა ბახტაძე, ზურაბ ქაფიანიძე, მიხეილ ჩუბინიძე, ავთანდილ მახარაძე, ალექსანდრე კუპრაშვილი, ეკატერინე ვერულეიშვილი და ირაკლი ქოქრაშვილი. ინფორმაცია ქართული კინოს მონაცემთა ბაზაში ↑ ინფორმაცია უნივერსალურ ენციკლოპედიურ ლექსიკონში
ლასლო ბაბაი

ლასლო ბაბაი (უნგრ. Babai László; დ. 20 ივლისი, 1950, ბუდაპეშტი, უნგრეთი) — უნგრელი და ამერიკელი მათემატიკოსი, უნივერსიტეტის პროფესორი, უნგრეთის მეცნიერებათა აკადემიის ნამდვილი წევრი. კომბინატორიკისა და ჯგუფის თეორიის ცნობილი მკვლევარი. 1994 წლიდან სრულ განაკვეთზე ასწავლის ჩიკაგოს უნივერსიტეტში. 1968 წელს დაამთავრა ბუდაპეშტში მიჰალ ფაზეკასის გიმნაზია, შემდეგ ჩაირიცხა ბუდაპეშტის უნივერსიტეტის საბუნებისმეტყველო მეცნიერებათა ფაკულტეტის მათემატიკის განყოფილებაზე, სადაც 1973 წელს მიიღო დიპლომი მათემატიკაში. ამავე პერიოდში, 1971 წელს მან ერთი სემესტრი გაატარა ლენინგრადის უნივერსიტეტში. დიპლომის მიღების შემდეგ მუშაობა დაიწყო უნივერსიტეტის ალგებრისა და რიცხვების თეორიის კათედრაზე. 1980-1983 წლებში იყო უნგრეთის მეცნიერებათა აკადემიის გამოთვლითი და ავტომატიზაციის კვლევის ინსტიტუტის კონსულტანტი. 1985 წელს ლასლო ლოვაშთან ერთად დააარსა ბუდაპეშტის სემესტრები მათემატიკაში, სადაც გახდა დირექტორთა საბჭოს თავმჯდომარე. 1987 წელს დაინიშნა უნივერსიტეტის პროფესორად. 1984 წლიდან ის ასევე ასწავლის ჩიკაგოს უნივერსიტეტის კომპიუტერული მეცნიერების ინსტიტუტში, ჯერ როგორც მოწვეული პროფესორი (1986 წლამდე), ნახევარ განაკვეთზე და 1994 წლიდან სრულ განაკვეთზე. 1987-1989 წლებში იგი ასევე იყო მოწვეული მასწავლებელი ბუდაპეშტის ტექნოლოგიური უნივერსიტეტის ელექტროინჟინერიის ფაკულტეტზე. 1975 წელს დაიცვა საკანდიდატო დისერტაცია მათემატიკურ მეცნიერებებში, 1984 წელს კი აკადემიური სადოქტორო დისერტაცია. იგი გახდა უნგრეთის მეცნიერებათა აკადემიის მათემატიკური კომიტეტის წევრი. 1990 წელს აირჩიეს უნგრეთის მეცნიერებათა აკადემიის წევრად, 1995 წელს კი ნამდვილ წევრად. იანოს ბოლიაის მათემატიკურმა საზოგადოებამ იგი თავის წევრად მიიღო. 1981 წელს პალ ერდოსთან და ლასლო ლოვაშთან ერთად გამოუშვა ჟურნალი „Combinatorica“, რომლის დამფუძნებელი და მთავარი რედაქტორი გახდა. ის არის ელექტრონული ჟურნალის „Theory of Computing“-ის დამფუძნებელი და მთავარი რედაქტორი. 2010 წლიდან არის ჩიკაგოს „ჯორჯ და ელიზაბეტ იოვოვიჩების“ უნივერსიტეტის პროფესორი. ბაბაის კვლევითი ინტერესებია კომბინატორიკა, ჯგუფის თეორია და სირთულის თეორია. ჯერ კიდევ სტუდენტობისას ის სწავლობდა გრაფების ავტომორფიზმებს. იზომორფიზმის ალგორითმების დარგში მან გამოიყენა ე.წ ღრმა ჯგუფის თეორიის ინსტრუმენტები, ძირითადად ქვეჯგუფური კოშკის მეთოდი. მან გამოაქვეყნა ას ოთხმოცზე მეტი სამეცნიერო პუბლიკაცია, რომლებიც ეხება კომბინატორიკას, ალგებრას და კომპიუტერულ მეცნიერებას, მათი უმეტესობა გამოქვეყნდა ინგლისურად. 1972 გეზა გრუნვალდის პრემია 1983 MTA მათემატიკის ჯილდო 1988 სახელმწიფო ჯილდო – ალგებრისა და გამოთვლითი თეორიის დარგში საერთაშორისო გამოჩენილი მიღწევებისთვის და შესანიშნავი სწავლებისა და სკოლის შემქმნელი საქმიანობისთვის. 1993 გიოდელის პრემია 1993 ტიბორ სელეს მემორიალური მედალი 1999 ბუდაპეშტის ტექნოლოგიური და ეკონომიკის უნივერსიტეტის საპატიო დოქტორი 2005 ლეველინ ჯონის და ჰარიეტ მანჩესტერ კვანტრელის ჯილდო 2015 კნუთის პრემია გამოთვლითი სირთულე სასრულ ჯგუფებში (1990, 1991) ხაზოვანი ალგებრული მეთოდები კომბინატორიკაში ( პეტერ ფრანკლთან ერთად, 1992 წ.) ავტომორფიზმის ჯგუფები, იზომორფიზმი, რეკონსტრუქცია (1995) ↑ Curriculum Vitae a Chicagói Egyetem honlapján ↑ Babai László nyerte a Knuth-díjat, a számítástudomány rangos elismerését
რევაზ თაბუკაშვილის ქუჩა

რევაზ თაბუკაშვილის ქუჩა — ქუჩა თბილისში, მთაწმინდის რაიონში (გარეთუბანი); გრიგოლ ორბელიანის მოედნიდან პირველი რესპუბლიკის მოედნამდე. დაარსდა XIX საუკუნეში. ქუჩა 1809 წელს დააპროექტა პოლკოვნიკმა ბანოვმა. 1841 წელს შედგენილ თბილისის ქუჩების სიაში შეტანილია, როგორც მესანგრეთა ქუჩა (ამ ქუჩაზე მდებარეობდა მესანგრეთა ბატალიონის ყაზარმა). XX საუკუნის 30-იან წლებში ორი ქუჩის — ბაზრისა და მესანგრეთა ქუჩების გაერთიანების შედეგად წარმოქმნილ ქუჩას დაერქვა ბორის ძნელაძის სახელი (დატანილია თბილისის 1934 წლის გეგმაზე). 1990 წელს — იოანე პეტრიწის, 1992 წელს კი რევაზ თაბუკაშვილის სახელი ეწოდა. ქუჩაზე არის ყოფილი ძეგლთა დაცვის მთავარი სამმართველოს შენობა (XX საუკუნის დასაწყისი), აგრეთვე XIX საუკუნის დასასრულის და XX საუკუნის დასაწყისის საცხოვრებელი სახლები. ქუჩას აქვს 1 შესასვლელი და 2 ჩიხი. ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 83, ISBN 978-99928-20-35-3.
ომარის მეჩეთი (ბეთლემი)

ომარის მეჩეთი (არაბ. مسجد عمر) — უძველესი და ერთადერთი მეჩეთი ქალაქ ბეთლემში, მანგერის მოედანზე, მაცხოვრის შობის ტაძრის სიახლოვეს. მეჩეთს სახელი დაერქვა მეორე სუნი ხალიფა ომარ (უმარ) იბნ ალ-ხატაბის (დაახ. 581-644) პატივსაცემად. იერუსალიმის აღების შემდეგ ომარიმ ბეთლემი მოინახულა 637 წელს, სადაც გამოსცა კანონი, რომელიც ქრისტიანთა სალოცავსა და მიმდევრებს დაიცავდა. გადმოცემით ისლამის წინასწარმეტყველი მუჰამედის გარდაცვალებიდან ოთხი წლის შემდეგ ომარი ამ მეჩეთის ადგილას ლოცულობდა . მეჩეთი 1860 წელს აშენდა, თუმცა 1955 წლამდე არ განახლებულა. მისი მშენებლობისთვის მიწა გაიღო ბერძნულმა მართლმადიდებლურმა ეკლესიამ. ↑ Mosque of Omar GeoCities: Bethlehem Homepage ↑ 2.0 2.1 Mosque of Omar (Bethlehem) დაარქივებული July 29, 2013, საიტზე Wayback Machine. Atlas Travels and Tourism Agency.